પાલીકા તંત્રી અને ફેરીયાઓની બેઠક દરમિયાન તોરણવાળી ચોક, ફુવારા, બસ સ્ટેન્ડ, મોઢેરા રોડ તેમજ રાધનપુર રોડ પર લારીઓવાળા પાસેથી પોલીસ દ્વારા લારી દીઠ દૈનિક ધોરણે હપ્તો લેવાતો હોવાની જાહેરમાં કબૂલાત કરી હતી. પાલિકાની જગ્યા પર લારીઓ ઉભી રહેતી હોવા છતાં તેમજ દુકાન આગળ ઉભી રહેતી લારીઓવાળા પાસેથી દુકાનદાર ભાડુ લેતા હોવાનો ખુલાસો થતાં પૂર્વ ઉપપ્રમુખ જયદીપસિંહ ડાભીએ દુકાનદાર કે પોલીસને હપ્તો નહી આપવાની તાકીદ કરી હતી.